Diari Oficial de la Generalitat Valenciana


Sumari del DOGV 2479, del 29-03-1995 (1995/834250)

ORDRE de 9 de març de 1995, de la Conselleria de Medi Ambient, per la que es convoquen subvencions per a la realització d'activitats de voluntariat ambiental durant 1995.
--------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/03/09/(1)/dof/vci/html**

### Dades del document

Número de DOGV
:   2479

Data del DOGV
:   29-03-1995

Secció del DOGV
:   DISPOSICIONS GENERALS

Número del document
:   1995/834250


Data del document
:   09-03-1995

Organisme emissor
:   Conselleria de Medi Ambient

Tipus de document
:   Ordre

ORDRE de 9 de març de 1995, de la Conselleria de Medi Ambient, per la que es convoquen subvencions per a la realització d'activitats de voluntariat ambiental durant 1995.   
La conservació dels valors ambientals del nostre territori s'ha convertit en un dels objectius prioritaris de la nostra societat, fet pel qual hi ha per part de distintes associacions una inquietud per participar en activitats de voluntariat que contribuesquen al desenvolupament d'actituds positives cap al nostre patrimoni natural.  
El foment de la participació ciutadana en les tasques de promoció i protecció de les forests és un dels objectius de la Llei Forestal 3/1993, de la Comunitat Valenciana.  
Conscient de les iniciatives que des de diferents col.lectius han sorgit en favor d'un voluntariat que puga contribuir a la promoció i protecció de parcs i paratges naturals, i també a la defensa de les forests o terrenys forestals davant del risc d'incendis, la Conselleria de Medi Ambient té el propòsit de continuar donant suport a les activitats que en aquestes matèries proposen associacions i entitats sense ànim de lucre, donant continuïtat a l'experiència iniciada el febrer de 1994.  
Per aquesta raó, a proposta de les direccions generals de Recursos Forestals i de Conservació del Medi Natural,  
ORDENE:  
Primer  
La Conselleria de Medi Ambient, dins dels límits pressupostaris aprovats amb aquesta finalitat, concedirà subvencions a les associacions i entitats sense ànim de lucre de la Comunitat Valenciana per a la realització de les activitats de voluntariat ambiental següents:  
- Protecció i promoció de les forests o terrenys forestals de la Comunitat Valenciana, amb especial atenció a la prevenció d'incendis forestals.  
- Camps ambientals encaminats de forma específica a la promoció, la protecció i la millora dels parcs i paratges naturals de la Comunitat Valenciana.  
Segon  
Les subvencions per activitats de protecció i promoció de les forests, amb especial atenció a la prevenció d'incendis forestals, seran concedides a càrrec de la línia pressupostària 1337, capítol IV, del programa 442.40, fins l'import de 741.254.769 pessetes, quantia ampliable a l'import aprovat per Llei de Pressuposts de 1995.  
Les subvencions per activitats dels camps ambientals en parcs i paratges naturals seran concedides a càrrec de la línia pressupostària 853, capítol IV, del programa 442.30, fins l'import de 8.164.800 pessetes, quantia ampliable a l'import aprovat per Llei de Pressuposts de 1995.  
Les subvencions podran finançar fins al 100% dels projectes pressupostats.  
Tercer  
Podran sol.licitar subvencions les associacions i entitats sense ànim de lucre de la Comunitat Valenciana que tinguen entre els seus fins estatutaris la defensa i la conservació de la naturalesa i l'educació ambiental, ajuntaments i també les organitzacions sindicals.  
Seran objecte de subvenció els projectes d'activitats de voluntaris que puguen contribuir a la consecució d'alguns d'aquests objectius:  
- La promoció, la protecció i la millora dels parcs i paratges naturals de la Comunitat Valenciana mitjançant el foment de la conservació, protecció o restauració d'espais o elements del medi natural, i les actuacions per a la millora i conservació d'espais naturals i recuperació i protecció de flora i fauna silvestres; aquestes accions es dirigiran de forma prioritària al control i la informació de visitants, al compliment per part d'aquests de les distintes normes aplicables i a la neteja de residus.  
- Conservació, protecció i promoció de forests o terrenys forestals mitjançant accions dirigides al control i a la informació de visitants, al control del compliment de les distintes normatives ambientals aplicables i, de forma prioritària, a la prevenció i vigilància d'incendis forestals.  
Les activitats en camps ambientals a parcs i paratges naturals hauran de realitzar-se a qualselvol de les zones que s'especifiquen a l'annex I d'aquesta ordre.   
Per als projectes de voluntariat dirigits a la protecció i promoció de les forests o els terrenys forestals, tindran preferència els que es desenvolupen a zones d'alt valor forestal.  
Les activitats en camps ambientals es duran a terme en períodes quinzenals entre l'1 de juliol i el 31 d'agost de 1995.  
Les activitats encaminades a la protecció i promoció de les forests podran desenvolupar-se al llarg de tot l'any 1995, i hauran de cobrir obligatòriament almenys un més, entre l'1 de juny i el 15 d'octubre de 1995.  
Quart  
Les sol.licituds, que hauran d'adaptar-se al model de l'annex II, i tota la documentació requerida, es podran presentar al Registre General de la Conselleria de Medi Ambient, als registres de les direccions territorials de la Conselleria de Medi Ambient a Alacant, Castelló i València, als centres d'informació de l'Oficina d'Informació, Iniciatives i Reclamacions de la Generalitat Valenciana, o de qualsevol de les formes previstes en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
El termini de presentació serà d'un mes, comptador des de l'endemà de la publicació d'aquesta ordre en el Diari Oficial de la Generalitat Valenciana.  
A les sol.licituds haurà d'adjuntar-se la documentació següent:  
- Fotocòpia compulsada dels estatuts de l'associació o entitat sol.licitant.  
- L'imprès d'alta a tercers per a pagaments de la Generalitat Valenciana, segellat per l'entitat bancària.  
- La memòria de les activitats realitzades por l'entitat en l'àrea de conservació de la naturalesa durant 1994 i els anys anteriors.  
- El projecte d'activitats proposat, el qual haurà d'incloure les característiques següents:  
Personal responsable i currículum d'aquest.  
Infrastructures i mitjans propis.  
àmbit de desenvolupament.  
Periodicitat i descripció de les activitats.  
Pressupost i aportació de l'entitat i dels participants.  
Nombre de voluntaris previstos, diferenciant entre els lligats a la mateixa organització i aquells altres d'accés lliure.  
El pressupost detallat, per conceptes, de les despeses del projecte i dels ingressos (quotes dels participants, aportacions de l'entitat, patrocinadors), si n'hi ha.   
Import de l'ajuda sol.licitada.  
Es podran presentar diversos projectes alternatius.  
Cinqué  
La valoració i selecció de les instàncies serà efectuada per una comissió integrada per:  
- el director general de Recursos Forestals;  
- la directora general de Conservació del Medi Natural;  
- el director de l'Institut Valencià de la Joventut (IVAJ);  
- els directors territorials de la Conselleria de Medi Ambient;  
- un representant de la Secretaria General de la Conselleria de Medi Ambient;  
- un representant del Consell de la Joventut.  
Aquesta comissió elevarà la proposta al conseller, el qual dictarà la resolució definitiva de concessió de les ajudes; aquesta resolució serà publicada en el Diari Oficial de la Generalitat Valenciana i es notificarà a les persones interessades.  
Sisé  
Per a la concessió de subvencions, la comissió tindrà en compte els criteris de valoració següents:  
- Experiència prèvia en activitats de voluntariat, degudament documentada.  
- Implantació de l'associació als voltants del territori on es projecte realitzar l'activitat.  
- Interès de les activitats proposades, i també dels períodes, nombre de voluntaris i origen d'aquests, i característiques d'aquestes.  
- Preveure activitats entre el 7 i el 24 d'abril de 1995 (Pasqua).  
- Viabilitat tècnica i financera del projecte.  
- Promoure activitats que faciliten la integració de persones amb minusvalideses.  
Seté  
Si en el termini de tres mesos des de l'acabament de presentació d'instàncies, no es dicta cap resolució expressa a les sol.licituds de subvenció, s'entendrà que queden desestimades.  
Tots els beneficiaris hauran de presentar en el termini d'un mes des de la comunicació de les ajudes un certificat acreditatiu, d'acord amb el que estableix l'Ordre de 7 de gener de 1991, de la Conselleria d'Economia i Hisenda, d'estar al corrent de les despeses davant la Seguretat Social i el compliment de les obligacions fiscals, mitjançant un certificat de la Tresoreria General de la Seguretat Social i de l'Agència Tributària, respectivament.   
En el cas de que no siga subvencionat el 100% de l'import sol.licitat, el beneficiari podrà realitzar modificacions en el projecte inicial adaptant-lo a la quantitat assignada, les quals hauran de ser presentades juntament amb la documentació ressenyada en el paràgraf anterior.   
Vuité  
El pagament de les ajudes s'efectuarà després de l'aprovació prèvia dels justificants presentats pel beneficiari en la periodicitat que aquest considere oportuna. El percentatge mai no podrà ser inferior al 5% del total de la subvenció.  
Els beneficiaris podran sol.licitar una bestreta, el percentatge de la qual mai no podrà ser superior al 80% del total de la subvenció. En aquest cas el pagament de les ajudes s'efectuarà segons el règim següent:  
- El 40% de l'import de la subvenció es lliurarà una vegada concedida i acceptada l'ajuda.  
- Fins a l'altre 40% es pagarà després del certificat subscrit per un tècnic competent de la conselleria de Medi Ambient acreditatiu que l'activitat s'està realitzant adequadament i d'acord amb el projecte d'activitat subvencionat.  
- La Generalitat Valenciana pagarà la resta quan el beneficiari justifique el compliment del que s'havia convingut, presente la memòria final d'activitat i el pagament de la totalitat de les despeses originades per les activitats subvencionades. Així mateix, caldrà tornar qualsevol material que haja estat cedit per la Generalitat Valenciana per a la realització de l'activitat.  
A l'efecte del que determina l'article 47.11.f) del text refós de la Llei d'Hisenda Pública de la Generalitat Valenciana, els beneficiaris hauran de presentar un aval bancari como a garantia de la quantitat objecte de la bestreta, el qual serà dipositat en les tresoreries dels serveis territorials de la Conselleria d'Economia i Hisenda.  
Nové  
Els beneficiaris de les subvencions estaran obligats a:  
- Acceptar les normes fixades en aquesta convocatòria, i aquelles que la Direcció General de Recursos Forestals o la Direcció General de Conservació del Medi Natural establesquen per al seu desenvolupament i seguiment, i en especial, remetre comunicats periòdics de la seua activitat d'acord amb la sistemàtica fixada pel Pla de Prevenció d'Incendis de la Comunitat Valenciana.  
- Nomenar un director tècnic del projecte, que es convertirà en interlocutor vàlid amb la Conselleria de Medi Ambient en tot allò relacionat amb el desenvolupament del projecte.  
- Comunicar les modificacions que es produesquen en el desenvolupament del projecte subvencionat.  
- Presentar, una vegada acabades les activitats, una memòria que incloga la totalitat del projecte realitzat i els resultats aconseguits.  
- Admetre la presència del personal designat per la Conselleria de Medi Ambient per a supervisar i coordinar les activitats.  
- Qualsevol anunci, material imprès o publicació de la activitat, i el material de difusió complementari que es distribuesca entre els visitants, haurà de tenir l'autorització prèvia de la Conselleria de Medi Ambient, i, en aquest, com també en les publicacions resultants dels treballs, caldrà fer constar que s'han fet amb una subvenció d'aquesta Conselleria.  
- La submissió a les actuacions de control financer amb relació a la subvenció concedida que corresponen a la Intervenció General de la Generalitat Valenciana.  
- Comunicar a la Conselleria de Medi Ambient l'obtenció de qualsevol altra ajuda o subvenció per a la mateixa finalitat, procedent de qualsevol altra administració o ens públic.  
- Subscriure una assegurança d'accidents i responsabilitat civil que cobresca tant el personal voluntari com tercers.  
Tota alteració de les condicions considerades per a la concessió de la subvenció i, en qualsevol cas, l'obtenció concurrent d'altres subvencions o ajudes concedides per altres administracions o ens públics o privats, podrà originar la modificació de la resolució de concessió.  
La documentació per a la justificació i la memòria final de l'activitat s'hauran de presentar abans de l'1 de novembre de 1995.  
La Conselleria de Medi Ambient podrà, si ho considera convenient, anul.lar totalment o parcialment la subvenció atorgada quan l'activitat no es faça d'acord amb el projecte que fou objecte de subvenció o no estiga justificada convenientment segons aquesta convocatòria.  
Deu  
La Conselleria de Medi Ambient establirà els mòduls mínims de formació que hauran de complir tots els participants.  
Així mateix, establirà mitjans de suport tècnic que faciliten la gestió i realització del projecte i, en especial, tot allò referent a la contractació de l'assegurança, el manteniment i el lloguer del material i al procediment administratiu.  
Tot el personal voluntari rebrà acreditació de la seua condició, i també un certificat exprés una vegada finalitzada l'activitat en què ha participat en aquesta. Igualment, la Conselleria articularà els mitjans per a establir una uniformitat en la vestimenta que han d'utilitzar els voluntaris en l'exercici de la seua activitat.  
La Conselleria de Medi Ambient podrà cedir en ús, dins de les seues disponibilitats, el material que es considere oportú per a la correcta realització de les activitats.  
La Direcció General de Recursos Forestals i la Direcció General de Conservació del Medi Natural nomenaran un tècnic responsable de cadascun dels projectes.  
DISPOSICIONS FINALS  
Primera  
Es delega el director general de Recursos Forestals per a l'autorització del pagament de les subvencions incloses en el programa 442.40, de protecció i promoció de les forests o terrenys forestals.  
Segona  
Es delega la directora general de Conservació del Medi Natural per a l'autorització del pagament de les subvencions incloses en el programa 442.30, per a l'execució d'activitats als camps ambientals en parcs i paratges naturals.  
Tercera  
Es faculta els directors generals de Recursos Forestals i de Conservació del Medi Natural perquè en l'àmbit de les seues competències, prenguen les mesures oportunes per dur a terme el que disposa aquesta ordre.  
Quarta  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
València, 9 de març de 1995  
El conseller de Medi Ambient,  
EMèRIT BONO I MARTíNEZ  
ANNEX I   
Zones en les quals es desenvoluparan els projectes de parcs i paratges naturals:  
- L'Albufera (València)  
- El Montgó (Alacant)  
- Les Salines de la Mata i Torrevieja (Alacant)  
- Les Illes Columbretes (Castelló)  
- El Desert de les Palmes (Castelló)  
- El Prat de Cabanes-Torreblanca (Castelló)  
- El Penyal d'Ifac (Alacant)  
- El Carrascar de la Font Roja (Alacant)  
- Les Salines de Santa Pola (Alacant)  
- El Fondó (Alacant)  
- La Marjal de Pego-Oliva (Alacant-València)


Còpia Permalink ELI